אלי מנטבר

אלי מנטבר (נולד ב-19 במרץ 1951) הוא שחקן, זמר ומפיק תיאטרון, מופעים, אירועים, כנסים וטקסים.

== ביוגרפיה ==
אלי מנטבר נולד ביפו, בי"א באדר ב', 19 במרץ 1951, וגדל בקריית אונו. הוריו היו רעיה ואברהם מנטבר, ניצולי שואה שאיבדו בה את כל משפחתם. הוא אח לזיוה גולן ולארנון מנטבר. כשהיה בן 5, עברה המשפחה לפתח תקווה, שם פתח אביו מפעל למשקאות בשם "קפרי". כילד, סייע אלי בעבודה במפעל. בגיל 13 החל ללמוד בפנימיית הכפר הירוק, שם נחשף לעולם התיאטרון והבמה. הוא החל להשתלב ולהופיע, כזמר וכשחקן, בתוכנית האמנותית הקבועה, "תוכנית עשר", אשר הייתה מועלית בכל סוף שבוע.

== זמר ושחקן ==
את שירותו הצבאי עשה מנטבר בצוות הווי פיקוד צפון.<ref name=":0"></ref><ref></ref> הוא הופיע כזמר וכשחקן, ויחד עם הלהקה הופיע במוצבים הקדמיים לאורך קווי הגבול ובבסיסי צה"ל השונים.

במהלך חופשת השחרור משירותו הצבאי זומן אלי לאודישנים למחזמר "הרוטשילדים" לתפקיד זמר במקהלת המחזמר. תוך כדי האודישנים הוחלט ללהק את מנטבר לאחד התפקידים הראשיים במחזמר, יעקב ג'יימס דה רוטשילד. מנטבר שיחק בהצגה לצד שמואל רודנסקי, אברהם מור, אורי לוי, תמי ספיבק, עמוס טלשיר, דודו טופז, מוצי אביב, בניצוחו של יצחק גרציאני. במקביל להופעותיו במחזמר הופיע מנטבר בתיאטרון לילדים ולנוער של אורנה פורת, בשתי הצגות: "טומי תם" ו"תעלומת סוד המילים הבודדות". בשתי ההצגות לוהק לתפקיד הראשי.

בהמשך דרכו, כשחקן תיאטרון, שיחק אלי בהצגות "היו ימים, היו לילות" יחד עם טמירה ירדני ודודו ירדני, "הדבורה מאיה" שבה יוצר המוזיקה היה עוזי חיטמן, "המפוזר מכפר אז"ר", "מר שמח", "חכם וכלה", "שרתי לך תש"ח" ו"מוריס קזנובה" על פי ניל סיימון, בבימויו של יוסי בנאי ובכיכובו של אברהם מור.

בשנת 1972 הוקמה "חבורת בימות", על ידי המפיק יעקב אגמון. החבורה העלתה את המופע "ערב שירי נעמי שמר", בבימויו של צדי צרפתי ובניהולה המוזיקלי של הפרופסור למוזיקה חנה הכהן. אלי לוהק לחבורה יחד עם מירי אלוני, דני גרנות, אלינוער מואב, פושה דברה, רותי בן אברהם, פוריה פינגרר, עוזי מאירי ועוד<ref name=":0" />. בין שירי הסולו המוכרים של מנטבר מהמופע היו "שש עשרה – בסנדלים על גשר הירקון" ו"שני צלמי רחוב". המופע זכה להצלחה רבה ושירים רבים מתוכו הפכו ללהיטים גדולים. במהלך מלחמת יום הכיפורים הופיע אלי בהרכב "שלישיית מיני שמר" יחד עם שתיים מחברות ההרכב, רותי בן אברהם ופוריה פינגרר.<ref></ref><ref></ref><ref></ref>

בשנת 1981 עלה על הבמות המחזמר "ברנשים וחלומות", בבימויו של צדי צרפתי ובניהולו המוזיקלי של אלדד שרים. אלי לוהק למחזמר לצידם של אילי גורליצקי, ששי קשת, ירדנה ארזי, חנה לסלאו, שולה חן, עירית ענבי, רחלי חיים, ירון חדד ועוד. המחזמר זכה בפרס כינור דוד למופע הבידור המצליח בישראל וצולם ושודר בערוץ הראשון.

במהלך השנים השתתף אלי בתוכניות הטלוויזיה "איזה חג לי" לצד שלמה ארצי, ריקי גל, ניצה שאול ואסתי כץ,<ref></ref> "שירי משוררים לילדים" עם ירדנה ארזי ודפנה ארמוני, "מועדון החתול שמיל" בנוסף לגילה אלמגור, דפנה ארמוני, יואל לרנר, דב רייזר ונתן דטנר, "שרתי לך ארצי ב'". כמו כן דיבב את דמותו של דייוויד קסידי בתוכנית "משפחת פרטרידג'".

בנוסף להופעותיו בתוכניות הטלוויזיה שר מנטבר שני שירים של המשורר נתן אלתרמן: "העלמה" ללחן של שלמה ארצי ו"היינו כחולמים" ללחן של עוזי חיטמן.

== במאי ומפיק ==
לאחר ירידתו מהבמות של המחזמר "ברנשים וחלומות" עבר מנטבר לתחום ההפקות והחל להפיק הצגות, אירועים ומופעים רבים אשר נחלו הצלחה גדולה, ביניהם:
הקומדיה המצליחה "אני פה בגלל אשתי" שהועלתה על הבמות בארץ והוצגה מעל אלף פעם, בנוסף הועלתה בארצות הברית בשפה האנגלית עם במאי ושחקנים אמריקאים, המופע הסאטירי זוכה פרס התיאטרון "שירת העצבים" מאת אפרים סידון, המחזמר "אירמה לה דוס", ההצגה "זוג פתוח", הבלט "כרמן", "חתונת הדמים" וחגיגת פלמנקו בביצוע להקת הבלט של אנטוניו גאדס מספרד, המחזמר לילדים "פלנטור האיש מן החלל" מאת אפרים סידון ובכיכובם של חנוך רוזן, חנה לסלאו, שלמה ניצן, מיקי קם, יעקב בן-סירא, גליה ישי ודודו זר, "הנסיך הקטן" מאת אנטואן דה סנט אקזיפרי בבימויה של ניצה שאול, "הלהקה חוזרת" בשיתוף סולן הפקות ובבימויו של דני ליטאי והפקות רבות נוספות.

=== מנטבר אמנים והפקות ===
בשנת 1997 הקים בשיתוף עם אשתו נורית מנטבר את חברת ההפקות "מנטבר אמנים והפקות". החברה עוסקת בהפקת טקסים ממלכתיים, כנסים ואירועים לחברות מובילות במשק הישראלי גם במרחב הדיגיטלי וכן בהפקת הצגות וטלוויזיה. בין הפקותיה של החברה: טקס פתיחת נמל התעופה רמון ע"ש אילן ואסף רמון, טקס פתיחת היכל הזיכרון הממלכתי בהר הרצל, טקס הענקת פרס ישראל, אירוע הזיכרון הלאומי השנתי "שירים לזכרם" במשכן הכנסת, מגה אירועים בפארק הירקון, אירועי חברה, פסטיבלים ועוד.<ref></ref>

=== פעילות ציבורית ===
מנטבר הוא חבר הוועד המנהל של איגוד האמרגנים ומפיקי אמנויות הבמה בישראל ומשמש גם כגזבר האיגוד.<ref></ref> במסגרת פעילותו באיגוד יזם בשנת 2006 את כתיבת [https://www.amarganim.co.il/wp-content/uploads/קוד-אתי-עדכני.pdf הקוד האתי] של האיגוד וכן את הקמתו של הארכיון לשימור המורשת של התיאטרון הפרטי בישראל, יחד עם ד"ר שלי זר ציון – מנהלת הארכיון לתיאטרון באוניברסיטת תל אביב. במסגרת פעילותו הציבורית חבר אלי גם בהנהלת לה"ב – לשכת ארגוני העצמאים והעסקים בישראל.

== חיים אישיים ==
נשוי בשנית לנורית מנטבר. מנישואיו הראשונים (לדליה מנטבר) הוא אב לנועה, שחקנית ובמאית, בוגרת החוג לתיאטרון באוניברסיטת תל אביב ומשחק בסטודיו לאומנויות התיאטרון של יורם לוינשטיין. מנישואיו השניים הוא אב לאסף, זמר, יוצר, מלחין ומעבד מוזיקה. 

== קישורים חיצוניים ==
==== אלי מנטבר ====
*[https://www.facebook.com/eli.mantver אלי מנטבר], פייסבוק
*[https://www.youtube.com/channel/UCS38ulDIxhS0cL38rqj73Rg/videos אלי מנטבר], ערוץ יוטיוב, ביצועי שירים
* [https://www.ishim.co.il/p.php?s=אלי+מנטבר אלי מנטבר], במיזם "אישים" לתיעוד היצירה הישראלית
* [http://www.army-bands.co.il/info.asp?id=1191 אלי מנטבר], שרים במדים, הלהקות הצבאיות
*[https://pizmonet.co.il/wiki/אלי_מנטבר אלי מנטבר], פזמונט
*[http://stereo-ve-mono.com/discography?artist=אלי_מנטבר אלי מנטבר], דיסקוגרפיה

==== מנטבר אמנים והפקות ====
* [http://www.mantver.co.il/ אתר מנטבר אמנים והפקות בע"מ]
* [https://www.dunsguide.co.il/C913db731ae8cf9f5bcb18922e2e2f9a4_הפקות_מיוחדות/מנטבר_אמנים_והפקות/ מנטבר אמנים והפקות], אתר דנסגייד מאת דן&ברדסטריט
* [https://www.facebook.com/Mantverwayproductions מנטבר אמנים והפקות], דף פייסבוק
* [https://www.youtube.com/user/mantverway מנטבר אמנים והפקות], ערוץ יוטיוב

==== אסף מנטבר ====
* [https://www.youtube.com/channel/UCK8NICVvUK2GKB1Yk9TABHw להקת OverTown], ערוץ יוטיוב
* [https://www.youtube.com/channel/UCQ_iTIdhszv4QWf06R9q55A אסף מנטבר], ערוץ יוטיוב
* [https://open.spotify.com/artist/6TfIPhRt4gQ7aLjvdVaXMm להקת OverTown], בספוטיפיי

==== נועה מנטבר ====
* [http://shalash.org.il/artistpage.asp?artistId=2592 נועה מנטבר], אתר "שלש"
* [http://www.zohar-agency.com/actor/נועה-מנטבר/ נועה מנטבר], אתר זוהר יעקובסון - ייצוג והפקה

==== סיפורה של משפחת מנטבר בשואה ====
* [http://youtu.be/QC8D2xTJmrg סיפורה של רעיה מנטבר-תהילים בימי השואה (10 דקות)]
* [http://youtu.be/bDtRwE5HpOY סיפור משפחת מנטבר-תהילים בימי השואה (45 דקות)]

==== חבורת בימות ====
* 
* 
* [https://www.youtube.com/watch?v=wkmXie9NBhU מר נרקיס רווק ידוע (זמר:] דני גרנות<span>)</span> (2:49 דקות), יו-טיוב
* [https://www.youtube.com/watch?v=GiOkPiYPVRc שש עשרה (בסנדלים על גשר הירקון) (זמרים: אלי מנטבר, רותי בן אברהם)] (2:28 דקות), יו-טיוב
* [https://www.youtube.com/watch?v=4jzizHQWS_k בארץ להד"ם (זמרת:] מירי אלוני<span>)</span>) (2:48 דקות), יו-טיוב
* [https://www.youtube.com/watch?v=_DujVVkqqQ0 לשיר זה כמו להיות ירדן (זמרת:]מירי אלוני,(מילים ולחן: נעמי שמר, עיבוד: פולדי שצמן) (2:49 דקות), יו-טיוב
* [https://www.youtube.com/watch?v=Jh07SwHOqYQ שני צלמי רחוב - חבורת בימות] (2:55 דקות), יו-טיוב
* [https://www.youtube.com/watch?v=d8r9M4Vei9A שירו של אבא - חבורת בימות] (2:29 דקות), יו-טיוב
* [https://www.youtube.com/watch?v=wC-K0MvdHMo אין ויש - חבורת בימות] (2:06 דקות), יו-טיוב
* [https://www.youtube.com/watch?v=kYVRVQgMFmM לא אמות כי אחיה - חבורת בימות] (2:45 דקות), יו-טיוב
* [https://www.youtube.com/watch?v=9LtpzPkY6Xo חרוזי ביניים - חבורת בימות] (2:10 דקות), יו-טיוב
* [https://www.youtube.com/watch?v=FunmGzAK3rc המכשפות - חבורת בימות, סולנית:] אלינוער מואב (2:31 דקות), יו-טיוב
* [https://www.youtube.com/watch?v=RsAt9yPbA1U אנשים יפים - חבורת בימות] (2:15 דקות), יו-טיוב

== הערות שוליים ==

קטגוריה:בוגרי הכפר הירוק
קטגוריה:זמרים ישראלים
קטגוריה:חברי להקות צבאיות ישראליות
קטגוריה:חברי חבורת בימות
קטגוריה:שחקני תיאטרון ישראלים
קטגוריה:ישראלים שנולדו ב-1951